《王郡丞有赠未答旋复惠酒并谢》
明代·卢龙云

驱车前后出金台，天末萍踪并傥来。官冷未应徒伏枕，公馀差傥慰衔杯。

亭因好事相携酒，我亦怀人姑酌罍。莫怪诗情太寥寂，苦无头上雨云催。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。